ประกาศมหาวิทยาลัยสงขลานครินทร์เรื่อง การกำหนดวิทยาเขตและการจัดตั้งส่วนงานของมหาวิทยาลัยสงขลานครินทร์พ.ศ. ๒๕๖๒ โดยที่เป็นการสมควรให้มีประกาศมหาวิทยาลัยสงขลานครินทร์เรื่อง การกำหนดวิทยาเขต และการจัดตั้งส่วนงานของมหาวิทยาลัยสงขลานครินทร์ พ.ศ. ๒๕๖๒อาศัยอำนาจตามความในมาตรา๔ มาตรา ๑๐ วรรคหนึ่ง และมาตรา ๒๓ (๒) (๘) และ (๙) แห่งพระราชบัญญัติมหาวิทยาลัยสงขลานครินทร์พ.ศ. ๒๕๕๙ และโดยมติสภามหาวิทยาลัยสงขลานครินทร์ในคราวประชุมครั้งที่๔๐๙ (๕/๒๕๖๒) เมื่อวันที่ ๒๑ กันยายน พ.ศ. ๒๕๖๒ จึงให้ออกประกาศไว้ ดังนี้ข้อ ๑ ประกาศนี้เรียกว่าประกาศมหาวิทยาลัยสงขลานครินทร์ เรื่อง การกำหนดวิทยาเขต และการจัดตั้งส่วนงานของมหาวิทยาลัยสงขลานครินทร์พ.ศ. ๒๕๖๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้กำหนดเขตการศึกษาของมหาวิทยาลัยสงขลานครินทร์เป็นวิทยาเขตดังต่อไปนี้(๑) วิทยาเขตตรัง ตั้งอยู่เลขที่ ๑๐๒ หมู่ที่ ๖ ตำบลควนปริงอำเภอเมืองตรัง จังหวัดตรัง(๒) วิทยาเขตปัตตานีตั้งอยู่เลขที่ ๑๘๑ หมู่ที่ ๖ ถนนเจริญประดิษฐ์ ตำบลรูสะมิแล อำเภอเมืองปัตตานี จังหวัดปัตตานี(๓) วิทยาเขตภูเก็ตตั้งอยู่เลขที่ ๘๐ หมู่ที่ ๑ ถนนวิชิตสงคราม ตำบลกระทู้ อำเภอกระทู้ จังหวัดภูเก็ต(๔) วิทยาเขตสุราษฎร์ธานี ตั้งอยู่เลขที่ ๓๑ หมู่ที่ ๖ ตำบลมะขามเตี้ยอำเภอเมืองสุราษฎร์ธานีจังหวัดสุราษฎร์ธานี(๕) วิทยาเขตหาดใหญ่ ตั้งอยู่เลขที่ ๑๕ ถนนกาญจนวณิชย์ ตำบลหาดใหญ่อำเภอหาดใหญ่ จังหวัดสงขลาข้อ ๔ ส่วนงานของมหาวิทยาลัยสงขลานครินทร์ จำแนกเป็น๓ ประเภท ดังต่อไปนี้(๑) ส่วนงานนโยบายและบริหาร มีภาระหน้าที่ในการดำเนินการตามนโยบายของมหาวิทยาลัยและบริหารจัดการทั้งระดับส่วนกลางและระดับวิทยาเขต(๒) ส่วนงานวิชาการ มีภาระหน้าที่ในการจัดการศึกษา พัฒนาทรัพยากรมนุษย์ทุกช่วงวัย พัฒนางานวิจัยและนวัตกรรม พัฒนางานบริการวิชาการเพื่อสังคมและทำนุบำรุงศิลปวัฒนธรรม(๒.๑) คณะมีภาระหน้าที่ในการผลิตบัณฑิตระดับปริญญาตรีและระดับบัณฑิตศึกษา การวิจัยและสร้างงานนวัตกรรมการบริการวิชาการหรืองานอื่น ๆ ในศาสตร์ตามความเชี่ยวชาญของคณะ รวมทั้งการทำนุบำรุงศิลปวัฒนธรรม(๒.๒) วิทยาลัยมีภาระหน้าที่ในการผลิตบัณฑิตระดับปริญญาตรีและระดับบัณฑิตศึกษาที่มีความเป็นสหวิทยาการหรือบูรณาการศาสตร์ การวิจัยและสร้างงานนวัตกรรมการบริการวิชาการในศาสตร์ตามความเชี่ยวชาญของวิทยาลัย และการทำนุบำรุงศิลปวัฒนธรรม(๒.๓) สถาบันมีภาระหน้าที่ในการพัฒนานวัตกรรมจากงานวิจัยสู่การถ่ายทอดและบริการวิชาการเพื่อพัฒนาความยั่งยืนและการเปลี่ยนแปลงเชิงพื้นที่การจัดการศึกษาหรืองานอื่นที่เกี่ยวข้องตามความเชี่ยวชาญของสถาบัน(๓) ส่วนงานอำนวยการและสนับสนุนภารกิจมีภาระหน้าที่ในการสนับสนุน การดำเนินการของมหาวิทยาลัยในการขับเคลื่อนการพัฒนาแต่ละภารกิจข้อ ๕ ให้จัดตั้งส่วนงานของมหาวิทยาลัยสงขลานครินทร์ประเภทส่วนงานนโยบายและบริหารดังต่อไปนี้(๑) สำนักงานสภามหาวิทยาลัย มีภาระหน้าที่ในการสนับสนุน ประสานงานในกิจการของสภามหาวิทยาลัย รวมทั้งประเมินและติดตามสัมฤทธิผลการดำเนินงานของมหาวิทยาลัยและส่วนงาน(๒) สำนักงานอธิการบดี มีภาระหน้าที่ในการบริหารจัดการเพื่อสนับสนุนการดำเนินการตามวัตถุประสงค์ของมหาวิทยาลัยและภารกิจอื่นตามที่สภามหาวิทยาลัยและผู้บริหารมหาวิทยาลัยมอบหมาย(๓) สำนักงานวิทยาเขตตรัง(๔) สำนักงานวิทยาเขตปัตตานี(๕) สำนักงานวิทยาเขตภูเก็ต(๖) สำนักงานวิทยาเขตสุราษฎร์ธานี(๗) สำนักงานวิทยาเขตหาดใหญ่สำนักงานวิทยาเขตตาม (๓) (๔) (๕) (๖) และ (๗) มีภาระหน้าที่ในการบริหารจัดการเพื่อสนับสนุนการดำเนินการตามวัตถุประสงค์ของวิทยาเขตและมีภารกิจอื่นตามที่มหาวิทยาลัยมอบหมายข้อ ๖ ให้จัดตั้งส่วนงานของมหาวิทยาลัยสงขลานครินทร์ประเภทส่วนงานวิชาการดังต่อไปนี้(๑) ส่วนงานวิชาการกลางของมหาวิทยาลัยประกอบด้วยส่วนงาน ดังต่อไปนี้(๑.๑) บัณฑิตวิทยาลัยมีภาระหน้าที่ในการบริหารหลักสูตรและการวิจัยระดับบัณฑิตศึกษา หรือภารกิจอื่นตามที่มหาวิทยาลัยมอบหมาย(๑.๒) วิทยาลัยการคอมพิวเตอร์มีภาระหน้าที่ในการบูรณาการศาสตร์ด้านคอมพิวเตอร์วิทยาการข้อมูลและเทคโนโลยีสารสนเทศ เพื่อจัดการศึกษา การวิจัยและสร้างงานนวัตกรรมการบริการวิชาการหรือภารกิจอื่นตามที่มหาวิทยาลัยมอบหมาย(๑.๓) วิทยาลัยนานาชาติมีภาระหน้าที่ในการจัดการศึกษาหลักสูตรนานาชาติหรือหลักสูตรที่ใช้ภาษาอื่นในการเรียนการสอนเชื่อมโยงและสนับสนุนกิจกรรมการดูแลนักศึกษาต่างชาติ การวิจัย และการบริการวิชาการหรือภารกิจอื่นตามที่มหาวิทยาลัยมอบหมาย(๑.๔) สถาบันนโยบายสาธารณะมีภาระหน้าที่ในการสร้างงานวิจัย หรือเชื่อมโยงงานวิจัยจากแหล่งอื่น สู่การพัฒนาต้นแบบและนวัตกรรมในการแก้ปัญหาสำหรับจัดทำเป็นข้อเสนอแนะเชิงนโยบายและจัดการศึกษาในศาสตร์ที่เป็นความเป็นเชี่ยวชาญของสถาบัน หรือภารกิจอื่นตามที่มหาวิทยาลัยมอบหมาย(๑.๕) สถาบันวัฒนธรรมศึกษากัลยาณิวัฒนา มีภาระหน้าที่ในการวิจัยและบริการวิชาการเพื่อให้เกิดการเปลี่ยนแปลงเชิงพื้นที่และความยั่งยืนด้านศิลปวัฒนธรรมหรือภารกิจอื่นตามที่มหาวิทยาลัยมอบหมาย(๑.๖) สถาบันสันติศึกษา มีภาระหน้าที่ในการวิจัยและบูรณาการองค์ความรู้วิถีการอยู่ร่วมกันอย่างสันติในสังคมพหุวัฒนธรรมและจัดการศึกษาในศาสตร์ที่เป็นความเชี่ยวชาญของสถาบันหรือภารกิจอื่นตามที่มหาวิทยาลัยมอบหมาย(๑.๗) สถาบันฮาลาลมีภาระหน้าที่ในการวิจัยและพัฒนาเพื่อให้เกิดนวัตกรรมการพัฒนาฮาลาลเชิงพื้นที่ กำกับดูแลมาตรฐานฮาลาล และจัดการศึกษาในศาสตร์ที่เป็นความเชี่ยวชาญของสถาบันหรือภารกิจอื่นตามที่มหาวิทยาลัยมอบหมาย(๒) ส่วนงานวิชาการของวิทยาเขตตรังประกอบด้วยส่วนงาน ดังต่อไปนี้(๒.๑) คณะพาณิชยศาสตร์และการจัดการ(๒.๒) คณะสถาปัตยกรรมศาสตร์(๓) ส่วนงานวิชาการของวิทยาเขตปัตตานีประกอบด้วยส่วนงาน ดังต่อไปนี้(๓.๑) คณะพยาบาลศาสตร์วิทยาเขตปัตตานี(๓.๒) คณะมนุษยศาสตร์และสังคมศาสตร์(๓.๓) คณะรัฐศาสตร์(๓.๔) คณะวิทยาการสื่อสาร(๓.๕) คณะวิทยาการอิสลาม(๓.๖) คณะวิทยาศาสตร์และเทคโนโลยี(๓.๗) คณะศิลปกรรมศาสตร์(๓.๘) คณะศึกษาศาสตร์(๔) ส่วนงานวิชาการของวิทยาเขตภูเก็ตประกอบด้วยส่วนงาน ดังต่อไปนี้(๔.๑) คณะการบริการและการท่องเที่ยว(๔.๒) คณะเทคโนโลยีและสิ่งแวดล้อม(๔.๓) คณะวิเทศศึกษา(๕) ส่วนงานวิชาการของวิทยาเขตสุราษฎร์ธานีประกอบด้วยส่วนงาน ดังต่อไปนี้(๕.๑) คณะวิทยาศาสตร์และเทคโนโลยีอุตสาหกรรม(๕.๒) คณะศิลปศาสตร์และวิทยาการจัดการ(๖) ส่วนงานวิชาการของวิทยาเขตหาดใหญ่ประกอบด้วยส่วนงาน ดังต่อไปนี้(๖.๑) คณะการจัดการสิ่งแวดล้อม(๖.๒) คณะการแพทย์แผนไทย(๖.๓) คณะทรัพยากรธรรมชาติ(๖.๔) คณะทันตแพทยศาสตร์(๖.๕) คณะเทคนิคการแพทย์(๖.๖) คณะนิติศาสตร์(๖.๗) คณะพยาบาลศาสตร์(๖.๘) คณะแพทยศาสตร์(๖.๙) คณะเภสัชศาสตร์(๖.๑๐) คณะวิทยาการจัดการ(๖.๑๑) คณะวิทยาศาสตร์(๖.๑๒) คณะวิศวกรรมศาสตร์(๖.๑๓) คณะศิลปศาสตร์(๖.๑๔) คณะเศรษฐศาสตร์(๖.๑๕) คณะสัตวแพทยศาสตร์(๖.๑๖) คณะอุตสาหกรรรมเกษตรข้อ ๗ ให้จัดตั้งส่วนงานของมหาวิทยาลัยสงขลานครินทร์ประเภทส่วนงานอำนวยการและสนับสนุนภารกิจและส่วนงานที่เรียกชื่ออย่างอื่น ดังต่อไปนี้(๑) ส่วนงานอำนวยการและสนับสนุนภารกิจกลางของมหาวิทยาลัยประกอบด้วยส่วนงาน ดังต่อไปนี้(๑.๑) สำนักการศึกษาและนวัตกรรมการเรียนรู้มีภาระหน้าที่ในการกำกับ ติดตาม ดูแล พัฒนาคุณภาพการจัดการเรียนการสอนและมาตรฐานการศึกษาของมหาวิทยาลัยหรือภารกิจอื่นตามที่มหาวิทยาลัยมอบหมาย(๑.๒) สำนักเครื่องมือวิทยาศาสตร์และการทดสอบมีภาระหน้าที่ในการสนับสนุนเครื่องมือวิทยาศาสตร์ ห้องปฏิบัติการเพื่อการทดสอบสำหรับการเรียนการสอนการวิจัย และการสร้างนวัตกรรมสิ่งประดิษฐ์ด้านวิทยาศาสตร์และเทคโนโลยีหรือภารกิจอื่นตามที่มหาวิทยาลัยมอบหมาย(๑.๓) สำนักทรัพยากรการเรียนรู้คุณหญิงหลงอรรถกระวีสุนทร มีภาระหน้าที่ในการให้บริการทรัพยากรการเรียนรู้ เพื่อสนับสนุนการศึกษาการค้นคว้า การอ้างอิง โดยใช้เทคโนโลยีสื่ออิเล็กทรอนิกส์และสื่อดิจิทัลที่หลากหลายทันสมัย หรือภารกิจอื่นตามที่มหาวิทยาลัยมอบหมาย(๑.๔) สำนักนวัตกรรมดิจิทัลและระบบอัจฉริยะมีภาระหน้าที่ในการพัฒนาโครงสร้างพื้นฐานด้านดิจิทัล ด้านวิทยาการข้อมูล การบริหารและวิเคราะห์ชุดข้อมูลขนาดใหญ่เพื่อนำไปสู่ระบบการให้บริการที่ทันสมัยและการตัดสินใจอัตโนมัติ หรือภารกิจอื่นตามที่มหาวิทยาลัยมอบหมาย(๑.๕) สำนักพัฒนาทรัพยากรมนุษย์และพันธกิจสังคมมีภาระหน้าที่ในการพัฒนาทรัพยากรมนุษย์ ถ่ายทอดองค์ความรู้ เทคโนโลยีและนวัตกรรมที่เชื่อมโยงมหาวิทยาลัยสู่ชุมชนเพื่อส่งเสริมและสนับสนุนการเรียนรู้ตลอดชีวิตและสร้างชุมชนเข้มแข็งหรือภารกิจอื่นตามที่มหาวิทยาลัยมอบหมาย(๑.๖) สำนักวิจัยและพัฒนา มีภาระหน้าที่ในการบริหารจัดการเพื่อสร้างศักยภาพงานวิจัยและนวัตกรรมกำกับทิศทางและยุทธศาสตร์การวิจัยของมหาวิทยาลัยที่สอดคล้องกับนโยบายการวิจัยและการพัฒนาประเทศหรือภารกิจอื่นตามที่มหาวิทยาลัยมอบหมาย(๑.๗) สำนักวิทยบริการ มีภาระหน้าที่ในการให้บริการและพัฒนาทรัพยากรการเรียนรู้เพื่อสนับสนุนการศึกษา การค้นคว้า การอ้างอิง โดยใช้เทคโนโลยีสื่ออิเล็กทรอนิกส์และสื่อดิจิทัลที่หลากหลายทันสมัย หรือภารกิจอื่นตามที่มหาวิทยาลัยมอบหมาย(๒) ส่วนงานอำนวยการและสนับสนุนภารกิจของวิทยาเขตปัตตานีประกอบด้วยส่วนงาน ดังต่อไปนี้(๒.๑) สำนักส่งเสริมและบริการวิชาการมีภาระหน้าที่ในการสร้างงานบริการวิชาการและถ่ายทอดความรู้ เทคโนโลยีที่หลากหลายรูปแบบเพื่อเชื่อมโยงมหาวิทยาลัยกับชุมชนสร้างเสริมการเรียนรู้ตลอดชีวิตและยกระดับชุมชนเข้มแข็งหรือภารกิจอื่นตามที่มหาวิทยาลัยมอบหมาย(๓) ส่วนงานที่เรียกชื่ออย่างอื่นที่ทำภารกิจกลางของมหาวิทยาลัยประกอบด้วยส่วนงานดังต่อไปนี้(๓.๑) อุทยานวิทยาศาสตร์มหาวิทยาลัยสงขลานครินทร์ มีภาระหน้าที่ในการเชื่อมโยงองค์ความรู้และนวัตกรรมจากงานวิจัยที่ขยายผลให้เกิดการสร้างนวัตกรรมร่วมระหว่างมหาวิทยาลัย ภาคเอกชน และหน่วยงานที่เกี่ยวข้อง นำร่องสู่การสร้างผู้ประกอบการใหม่หรือภารกิจอื่นตามที่มหาวิทยาลัยมอบหมายข้อ ๗/๑[๒] การจัดตั้ง การรวม การแบ่ง หรือการยุบเลิกหน่วยงานภายในของส่วนงานให้เป็นไปตามที่อธิการบดีกำหนดข้อ ๘ ให้อธิการบดีเป็นผู้รักษาการตามประกาศนี้ ในกรณีที่มีปัญหาหรือข้อสงสัยเกี่ยวกับการปฏิบัติตามประกาศนี้ให้อธิการบดีเป็นผู้มีอำนาจวินิจฉัยและให้ถือเป็นที่สุดประกาศ ณ วันที่ ๒๗ พฤศจิกายน พ.ศ.๒๕๖๒ศาสตราจารย์จรัส สุวรรณเวลานายกสภามหาวิทยาลัยสงขลานครินทร์ ประกาศมหาวิทยาลัยสงขลานครินทร์ เรื่องการกำหนดวิทยาเขต และการจัดตั้งส่วนงานของมหาวิทยาลัยสงขลานครินทร์ (ฉบับที่ ๒)พ.ศ. ๒๕๖๓[๓]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปชญานิศ/จัดทำ๑๔ สิงหาคม ๒๕๖๓สุภาทิพย์/ตรวจ๒๐ สิงหาคม ๒๕๖๓[๑] ราชกิจจานุเบกษาเล่ม ๑๓๖/ตอนพิเศษ ๓๐๔ ง/หน้า ๑๗/๑๓ ธันวาคม ๒๕๖๒[๒] ข้อ ๗/๑ เพิ่มโดยประกาศมหาวิทยาลัยสงขลานครินทร์ เรื่อง การกำหนดวิทยาเขตและการจัดตั้งส่วนงานของมหาวิทยาลัยสงขลานครินทร์(ฉบับที่ ๒) พ.ศ. ๒๕๖๓[๓] ราชกิจจานุเบกษาเล่ม ๑๓๗/ตอนพิเศษ ๑๓๕ ง/หน้า ๒๒/๙ มิถุนายน ๒๕๖๓